
คำสั่งองค์การบริหารส่วนตำบลพนมวังก์
ที่  405/2560
เรื่อง   การมอบอำนาจของนายกองค์การบริหารส่วนตำบล ให้ปลัดองค์การบริหารส่วนตำบล
ปฏิบัติราชการแทน 
*************************************



เพื่อให้การบริหารราชการขององค์การบริหารส่วนตำบลพนมวังก์ เป็นไปด้วยความรวดเร็ว คล่องตัว รวมทั้งเป็นการลดขั้นตอนและระยะเวลาในการสั่งการ การอนุญาต และการอนุมัติในเรื่องเกี่ยวกับการให้บริการประชาชนโดยตรง หรือการปฏิบัติราชการที่นายกองค์การบริหารส่วนตำบลจะพึงปฏิบัติหรือดำเนินการตามกฎหมาย กฎ ระเบียบ ข้อบังคับ ข้อบัญญัติ หรือคำสั่งใดหรือมติของคณะรัฐมนตรีในเรื่องใด 


จึงอาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. 2537  และแก้ไขเพิ่มเติม (ฉบับที่ 6) พ.ศ. 2552 มาตรา 59 (4) นายกองค์การบริหารส่วนตำบลมีอำนาจหน้าที่ วางระเบียบเพื่อให้งานขององค์การบริหารส่วนตำบลเป็นไปด้วยความเรียบร้อย และมาตรา 60 วรรคห้า อำนาจในการสั่งการอนุญาต การอนุมัติ หรือการปฏิบัติราชการที่นายกองค์การบริหารส่วนตำบลจะพึงปฏิบัติหรือดำเนินการตามกฎหมาย กฎ ระเบียบ ข้อบังคับ ข้อบัญญัติหรือคำสั่งใด หรือมติของคณะรัฐมนตรีในเรื่องใด ถ้ากฎหมาย กฎ ระเบียบ ข้อบังคับ ข้อบัญญัติหรือคำสั่งนั้น หรือมติของคณะรัฐมนตรีในเรื่องนั้น ไม่ได้กำหนดในเรื่องการมอบอำนาจไว้เป็นอย่างอื่น นายกองค์การบริหารส่วนตำบลอาจมอบอำนาจโดยทำเป็นหนังสือให้รองนายกองค์การบริหารส่วนตำบลเป็นผู้ปฏิบัติราชการแทนนายกองค์การบริหารส่วนตำบลก็ได้ แต่ถ้ามอบให้ปลัดองค์การบริหารส่วนตำบลหรือรองปลัดองค์การบริหารส่วนตำบลปฏิบัติราชการแทนให้ทำเป็นคำสั่งและประกาศให้ประชาชนทราบ จึงมอบอำนาจให้ปลัดองค์การบริหารส่วนตำบลปฏิบัติราชการแทน ตามบัญชีการมอบอำนาจแนบท้ายคำสั่งนี้ 


ทั้งนี้  ตั้งแต่วันที่   16  ตุลาคม  พ.ศ. 2560  เป็นต้นไป  จนกว่าจะมีคำสั่งเปลี่ยนแปลง



สั่ง ณ วันที่   16  ตุลาคม  พ.ศ. 2560  

(ลงชื่อ)

 (นายสมชาติ  รักชุม)

นายกองค์การบริหารส่วนตำบลพนมวังก์
บัญชีรายละเอียดการมอบอำนาจของนายกองค์การบริหารส่วนตำบล ให้ปลัดองค์การบริหารส่วนตำบล ปฏิบัติราชการแทน
ของ  นายสนิท  คงแก้ว  ตำแหน่ง ปลัดองค์การบริหารส่วนตำบลพนมวังก์
แนบท้ายคำสั่งองค์การบริหารส่วนตำบลพนมวังก์ ที่ 405/2560  ลงวันที่  16 ตุลาคม 2560 
	ที่
	อำนาจที่มอบให้ปฏิบัติราชการแทน
	มอบโดยอาศัยอำนาจตามกฎหมาย ระเบียบ ข้อบังคับ
	ลักษณะงานที่มอบให้ปฏิบัติราชการแทน
	หมายเหตุ

	1
	การยื่นเรื่องราวร้องทุกข์หรือขอความช่วยเหลือ
	พระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

	รับแจ้งเรื่องราวร้องทุกข์
	

	2
	สนับสนุนน้ำอุปโภค บริโภค
	พรบ.สภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม (ฉบับที่ 6) พ.ศ. 2552 มาตรา 60 
วรรคห้า

	อำนาจในการสนับสนุนน้ำอุปโภค บริโภค

	

	3
	การช่วยเหลือสาธารณภัย
	พรบ.สภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม (ฉบับที่ 6) พ.ศ. 2552 มาตรา 60 
วรรคห้า

	อำนาจในการช่วยเหลือและบรรเทาสาธารณภัย

	

	4
	การอนุญาตการใช้รถยนต์ส่วนกลางนอกเขตขององค์การบริหารส่วนตำบล 

	ตามระเบียบกระทรวงมหาดไทย ว่าด้วยการใช้และรักษารถยนต์ขององค์กรปกครองส่วนท้องถิ่น พ.ศ. 2548 และหนังสือ ที่ มท 0318/ว 2583 ลงวันที่ 15 สิงหาคม 2540 เรื่อง แนวทางปฏิบัติเกี่ยวกับการจัดหารถยนต์ของสภาตำบลหรือองค์การบริหารส่วนตำบล ตามข้อ 8 

	อำนาจในการลงนามอนุญาต หรือ ไม่อนุญาตในการใช้รถยนต์ส่วนกลาง

